Rasmus Falk besluttede i vinterpausen at takke ja til at skifte til FC København fra sommer og dermed forlade sin hjerteklub, OB.

Men skiftet, som har fået flere fynske fodboldfans til at vende sig mod Falk, kunne måske have været undgået.

Læs også: OB-anfører til fans: Vis respekt for Rasmus Falk

For ifølge TV3 SPORT blev Rasmus Falk ikke tilbudt en klækkelig løn for at blive, som man formentlig kunne forvente.

I stedet fik OB-spilleren i oktober tilbudt en kontraktforlængelse af klubbens sportschef, Jesper Hansen. Men kontraktforlængelsen indebar, at Rasmus Falk skulle takke ja til en grundløn, der var mindre end hans nuværende.

Læs også: OB-fans skriver sang til Rasmus Falk: Loyalitet er ikke til salg

Også den tidligere sportschef i OB og nuværende fodboldekspert på TV3 SPORT, Poul Hansen, kender til den forringede kontrakt.

- Og det tilbud, synes jeg, overhovedet ikke er retvisende for den position, Rasmus Falk har i OB og i Superligaen. Hvis man sætter det lidt på spidsen, kan man nærmest sige, at OB ’tvang’ Rasmus til at skifte klub, da alternativet – nemlig at blive – simpelthen ikke var attraktivt, fortæller Poul Hansen til TV3 SPORT.